CELEX: 62007CA0304
Language: el
Date: 2008-10-09 00:00:00
Title: Υπόθεση C-304/07: Απόφαση του Δικαστηρίου (τέταρτο τμήμα) της 9ης Οκτωβρίου 2008 [αίτηση του Bundesgerichtshof (Γερμανία) για την έκδοση προδικαστικής αποφάσεως] — Directmedia Publishing GmbH κατά Albert-Ludwigs-Universität Freiburg (Οδηγία 96/9/ΕΚ — Νομική προστασία των βάσεων δεδομένων — Δικαίωμα ειδικής φύσεως — Έννοια του όρου εξαγωγή του περιεχομένου βάσεως δεδομένων)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/9
            
         Απόφαση του Δικαστηρίου (τέταρτο τμήμα) της 9ης Οκτωβρίου 2008 [αίτηση του Bundesgerichtshof (Γερμανία) για την έκδοση προδικαστικής αποφάσεως] — Directmedia Publishing GmbH κατά Albert-Ludwigs-Universität Freiburg
   (Υπόθεση C-304/07) (1)
   
   (Οδηγία 96/9/ΕΚ - Νομική προστασία των βάσεων δεδομένων - Δικαίωμα ειδικής φύσεως - Έννοια του όρου «εξαγωγή» του περιεχομένου βάσεως δεδομένων)
   (2008/C 301/17)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   Directmedia Publishing GmbH
   κατά
   Albert-Ludwigs-Universität Freiburg
   Αντικείμενο
   Αίτηση εκδόσεως προδικαστικής αποφάσεως — Bundesgerichtshof — Ερμηνεία του άρθρου 7, παράγραφος 2, στοιχείο α', της οδηγίας 96/9/EΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων (ΕΕ L 77, σ. 20) — Μεταφορά δεδομένων από προστατευόμενη βάση δεδομένων σε άλλη βάση δεδομένων, πραγματοποιούμενη βάσει ερωτήσεων προς τη βάση δεδομένων, κατόπιν προσεκτικής και λεπτομερούς εξετάσεως αυτών, χωρίς αντιγραφή τους — Χαρακτηρισμός της πράξεως αυτής ως «εξαγωγής» κατά την έννοια της οδηγίας 96/9/ΕΚ
   Διατακτικό
   Η χρησιμοποίηση στοιχείων μιας προστατευομένης βάσεως δεδομένων σε άλλη βάση δεδομένων κατόπιν αναζητήσεως των περιεχομένων της αρχικής βάσεως στην οθόνη (του υπολογιστή) και χωριστής εκτιμήσεως καθενός από αυτά μπορεί να συνιστά «εξαγωγή» κατά την έννοια του άρθρου 7 της οδηγίας 96/9/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων, εφόσον το αιτούν δικαστήριο διαπιστώσει ότι η χρησιμοποίηση αυτών των στοιχείων ενέχει είτε μεταφορά ουσιώδους, από ποσοτικής ή ποιοτικής απόψεως, τμήματος του περιεχομένου της προστατευομένης βάσεως δεδομένων είτε πλείονες πράξεις μεταφοράς μη ουσιωδών τμημάτων, οι οποίες λόγω του επαναλαμβανόμενου και συστηματικού τους χαρακτήρα, καταλήγουν στην ανασύνθεση ουσιώδους τμήματος αυτού του περιεχομένου.
   
      (1)  ΕΕ C 211 της 8.9.2007.